Den 65-årige mand fra Astrup, der torsdag morgen var i grundlovsforhør, er blevet varetægtsfængslet i fire uger ved Retten i Hjørring. [b]Opdateret klokken 16.30.
[/b]

En 65-årig mand fra Astrup ved Hjørring er sigtet for voldtægt samt anden kønslig omgang med en dengang 12-årig pige. Retten i Hjørring valgte torsdag at varetægtsfængsle manden i fire uger. Dommeren mente, at der er særlig begrundet mistanke for, at manden havde overtrådt de bestemmelser, han er sigtet for. Manden accepterede varetægtsfængslingen, men han nægter sig stadig skyldig. Den 65-årige sigtede er en ven af pigens far. Det var ifølge sigtelsen, da den 65-årige passede pigen og hendes søstre tilbage i januar og marts 2011, at overgrebene fandt sted. Hvis han dømmes skyldig, kan han risikere op til 12 års fængsel for samleje ved tvang af en mindreårig. Den 65-årige mand blev meldt til politiet i foråret 2012 af pigens mor. Grundlovsforhøret blev holdt for lukkede døre. Du kan læse mere om retssagen her.